‘Sekere vakke moet verbeter’ | Rapport
‘Sekere vakke moet verbeter’
Carien Kruger Vanjaar se matrieks in openbare skole het oor die algemeen beter gevaar as die vorige jaar s’n, het prof. Sizwe Mabizela, voorsitter van die gehalteversekeringsraad Umalusi, Vrydag gesê toe dié raad die verloop van die matriekeksamen as vry, geldig en geloofwaardig verklaar het. Maar Umalusi is steeds bekommerd oor lae vlakke van prestasie in sekere kernvakke. “Ons moet spesifiek ons leerlinge se prestasie in wiskunde verbeter,” het Mabizela gesê. Altesame 527 335 heeltydse en 120 352 deeltydse kandidate het die departement van basiese onderwys se nasionale senior sertifikaat-eksamen (NSC) geskryf. Verlede jaar se nasionale slaag­syfer was 70,2%, vergeleke met 2010 se 67,8%. Oudminister uit op N$20 000 se borgtog - Howe - Republikein
Wednesday, May 22nd, 23:02:25
23 May 2019 | Howe
Denver Kisting – Die beweerde bedrog waarby die oudadjunkminister van grondhervorming, mnr. Theo Diergaardt, betrek word, het glo reeds in 2013 plaasgevind.
Diergaardt (48), ’n inwoner van Rehoboth, en die 49-jarige mnr. Johannes Willem Petrus Cloete is die afgelope week aangekeer.
Sy adres word as ’n plaas in die Maltahöhe-omgewing op die klagstaat aangedui.
Cloete is Maandag in hegtenis geneem, terwyl Diergaardt Dinsdag vasgetrek is.
Die tweetal het Dinsdag vlugtig voor landdros Linus Samunzala in die Windhoek-landdroshof verskyn.
Cloete staan tereg op twee klagte van bedrog en een van vervalsing. ’n Klag van bedrog staar Diergaardt in die gesig.
Tydens Dinsdag se hofverskyning het mnr. Tatelo Lusepani namens die staat aangekla.
Volgens die klagstaat het Cloete in 2013 teenoor twee klaers, me. Martha zu Bentheim en mnr. Ronald zu Bentheim, en teenoor beamptes van die aktekantoor voorgegee dat hy gemagtig is om eiendom wat op erf 645 in Bismarkstraat geleë is van die hand te sit.
Die klaers het op dié valse voorwendsel dat Cloete die magtiging het om die eiendom te verkoop, gesteun en dienooreenkomstig gehandel, lui die klagstaat.
Hiernaas het Cloete glo ook vir mnr. Horst Landstatz onder die wanindruk gebring dat hy die eienaar is van twee woonstelle in Zanzibar Court in Otjomuise aan die buitewyke van die hoofstad.
Landsatz het 290 beeste ter waarde van meer as N$1,1 miljoen vir die eiendom opgedok.
Die staat voer aan Diergaardt en Cloete was kop in een mus.
Mnr. Milton Engelbrecht het namens Cloete kapsie gemaak teen borgtog van N$50 000.
Cloete kan glo nie in dié stadium daardie bedrag bekostig nie. Engelbrecht het gister bevestig hulle sal die hof eersdaags nader om aansoek om ’n verlaging te doen.
Cloete is steeds agter tralies.
Mnr. Boris Isaacks, Diergaardt se prokureur, het aan die hof gesê sy kliënt is in staat om sy borgtog van N$20 000 te betaal.
Diergaardt is dieselfde dag vrygelaat nadat hy die geld inbetaal het.
Die saak is tot 8 Augustus vir verdere polisieondersoek uitgestel.